বাংলাদেশ-মিয়ানমার সীমান্তে অস্থিরতা 
অশান্ত হয়ে উঠেছে বাংলাদেশ-মিয়ানমার সীমান্ত। সীমান্তের ওপারে সেনা মোতায়েন করেছে মিয়ানমার। শরণার্থী ক্যাম্পগুলোতে বেড়েছে অপহরণ, হত্যার ঘটনা। পুড়িয়ে দেয়া হচ্ছে রোহিঙ্গাদের বসতি ক্যাম্পজুড়ে ছড়িয়ে পড়েছে গুজব আর সহিংসতা।
অশান্ত হয়ে উঠেছে বাংলাদেশ-মিয়ানমার সীমান্ত। সীমান্তের ওপারে সেনা মোতায়েন করেছে মিয়ানমার। শরণার্থী ক্যাম্পগুলোতে বেড়েছে অপহরণ, হত্যার ঘটনা। পুড়িয়ে দেয়া হচ্ছে রোহিঙ্গাদের বসতি ক্যাম্পজুড়ে ছড়িয়ে পড়েছে গুজব আর সহিংসতা। এর পেছনে বিশেষ কারণ দেখছেন বিশ্লেষকরা। গত এক সপ্তাহে শরণার্থী শিবিরে নিজেদের মধ্যে সংঘর্ষে অন্তত ৮ জন রোহিঙ্গা নিহত হয়েছেন।বিভিন্ন ক্যাম্পে গুজবের সাথে পাল্লা দিয়ে ছড়াতে থাকে সহিংসতা। সেনাবাহিনী, র ্যাব ও পুলিশ মোতায়েন করে নিয়ন্ত্রণে আনা হয় ক্যাম্পের পরিস্থিতি। সীমান্তে মিয়ানমারের সেনা মোতায়েনের পর থেকে কূটনৈতিক তৎপরতা চাপাচ্ছে বাংলাদেশ।বৃহস্পতিবার বান্দরবানের ঘুমধুম সীমান্তে উভয় দেশের সীমান্ত রক্ষী বাহিনীর ব্যাটালিয়ন পর্যায়ের এক পতাকা বৈঠক অনুষ্টিত হয়। এসময় সেনা মোতায়েন প্রসঙ্গে জানতে চায় বাংলাদেশ প্রতিনিধি দল।সীমান্তে মিয়ানমারের সেনা মোতায়েনের পর প্রথমবারের মতো অনুষ্টিত হল এই পতাকা বৈঠক।তবে সেনা মোতায়েন প্রসঙ্গে বাংলাদেশ প্রতিনিধি দলের কাছে কোন সদুত্তর দেয়নি মিয়ানমার প্রতিনিধি দল।